hotchpotch/miracl-hf-unified huggingface dataset:
রক্সি সিনেমা
রক্সি সিনেমা হল কলকাতার এসপ্ল্যানেড অঞ্চলে অবস্থিত একটি সিঙ্গল স্ক্রিন সিনেমা হল।
রক্সি সিনেমা হল স্থাপিত হয়েছিল একটি অপেরা হাউস হিসেবে। ১৯৪০-এর দশকের গোড়ার দিকে এই অপেরা হাউসটিকে সিনেমা হলে রূপান্তরিত করা হয়। হলটিতে একটি উঁচু ব্যানিস্টার ছিল। তবে সিনেমা হলে রূপান্তরিত করার সময় স্টেজ উচ্চতা হ্রাস করে দেওয়া হয়। ১৯৪১ সালে এই হলে প্রথম যে চলচ্চিত্রটি প্রদর্শিত হয়, সেটি ছিল অশোক কুমার অভিনীত "নয়া সংসার"। অশোক কুমার অভিনীত "কিসমত" ছবিটি দেখতে নেতাজি সুভাষচন্দ্র বসু এই হলে এসেছিলেন। ওই ছবিটি রক্সিতে ১০৮ সপ্তাহ চলেছিল।
২০০৫ সালে হলের মালিকপক্ষের পক্ষ থেকে হলটি সংস্কার করা হয়। ২০১১ সালে কলকাতা পৌরসংস্থা রাজস্ব বাকি রাখার জন্য এই হল দখল করে নেয়।
২০১২ সালের জুলাই মাসের অবস্থা অনুসারে, বেঙ্গল প্রোপার্টিজ প্রাইভেট লিমিটেড এই হলের মালিক। হলটি বর্তমানে চালু আছে। হলে এসি টাওয়ার, ডলবি ডিজিটাল সাউন্ড ও ২কে প্রোজেকশন সিলভার স্ক্রিনের সুবিধা পাওয়া যায়। হলের আসন সংখ্যা ৭৩০।
হাজিয়া সোফিয়া
হাজিয়া সোফিয়া (, "পবিত্র জ্ঞান"; বা "Sancta Sapientia"; ) মধ্যযুগের রোম স্রামাজ্যের সাবেক রাজধানী ইস্তাম্বুলের (বর্তমান তুরস্ক) প্রাণকেন্দ্রে অবস্থিত একটি মসজিদ যেটি আদিতে গির্জা হিসাবে প্রতিষ্ঠিত হয়েছিল।।
এটি স্থাপন করা হয়েছিল মূলত অর্থোডক্স গির্জা হিসেবে। এই স্থাপনাটি অর্থোডক্স গির্জা হিসেবে স্থাপনের পর থেকে ১২০৪ খ্রিস্টাব্দ পর্যন্ত ব্যবহার করা হয়। এর এটিকে ক্যাথলি গির্জায় রুপান্তর করা হয় ১২০৪ খ্রিস্টাব্দে, যা ১২৬১ সাল পর্যন্ত ব্যবহৃত হয়। তারপর এটি পুনরায় অর্থোডক্স গির্জায় রূপান্তর করা হয়, যার মেয়াদকাল ১২৬১-১৪৫৩ সাল পর্যন্ত। কিন্তু এর পর মানে পঞ্চদশ শতাব্দীর মাঝামাঝি তুরস্ক মুসলিম সাম্রাজ্যের অন্তর্ভুক্ত হয়। ফলে এই স্থাপনাটিকে মসজিদে রুপান্তর করা হয়। যার নতুন নামকরণ হয় "ইম্পিরিয়াল মসজিদ", যা প্রায় ৫০০ বছর স্থায়ী হয়।
বর্তমানে তুরস্কের প্রধান মসজিদ সুলতান আহমেদ মসজিদ, যা "ব্লু মসজিদ" নামে পরিচিত। যা স্থাপিত হয় ১৬১৬ সালে। কিন্তু এই মসজিদ স্থাপনের পূর্বে "ইম্পিরিয়াল মসজিদ" -ই ছিল তুরস্কের প্রধান মসজিদ।
এরপর এই স্থাপনাটি ১৯৩৫ সালে আধুনিক তুরস্কের স্থপতি ও স্বাধীন তুরস্কের প্রথম রাষ্ট্রপতি "মুস্তফা কামাল আতার্তুক" যাদুঘরে রূপান্তর করেন। যা বর্তমানেও বিদ্যমান।
মসজিদে রূপান্তরের পর এর দেয়ালে মার্বেল পাথরে অঙ্কিত যীশু খ্রিস্টের অনেক গুলো ছবি সিমেন্ট দিয়ে মুছে দেওয়া হয়। ছবিগুলো প্রায় ৫০০ বছরের জন্য সিমেন্টের নিমে চাপা পড়ে। কিন্তু এই স্থাপনাটিকে যাদুঘরে রূপান্তরের পর ছবিগুলো পুনরুদ্ধার করা হয়। ফলে যীশুখ্রিস্টের ছবিগুলো অনেকটা অস্পষ্ট হয়ে যায়। কিন্তু পরবর্তীতে অঙ্কিত "আল্লাহু ও মুহাম্মদ (সঃ)" এর আরবিতে অঙ্কিত মার্বেল পাথরও এর পাশাপাশি সংরক্ষিত হয়। তাই এই নামগুলোর পাথর অনেক বেশি উজ্জ্বল থাকে।
এরপর থেকে এই স্থাপনায় নতুন নিয়ম প্রবর্তন হয়। প্রধান নিয়মটি হল।
"এই স্থাপনার মূল অংশ বা হলরুম ধর্মীয় কাজে ব্যবহার করা আইনত দন্ডনীয় অপরাধ, সেটি মুসলিম অথবা খ্রিস্টান ধর্ম উভয়ের জন্য প্রযোজ্য। কিন্তু এই স্থাপনার উভয় ধর্মের জন্য আলাদা সংরক্ষিত জায়গা রয়েছে। অর্থাৎ এই কমপ্লেক্ষটিতে একটি মসজিদ ও একটি গির্জা নির্মাণ করা হয়। যা শুধুমাত্র যাদুঘরের কর্মচারী কর্মকর্তাদের জন্য সংরক্ষিত।"
৩১ মার্চ ,২০১৮, তুরস্কের প্রধানমন্ত্রী রিসেপ তায়িপ এরদোয়ান কুরআন তিলাওয়াত করে মুহামেত সহ হাজিয়া সোফিয়ার জন্য করা সকলের রহুের মাগফেরাতে মোনাজাত করেন।
এই জাদুঘর রবিবার-বৃহস্পতিবার সকাল ৯.৩০ থেকে বিকাল ৪.৩০ পর্যন্ত খোলা থাকে। এর প্রবেশ মূল্য ২৫ তুর্কি লিরা (প্রায় ৳১,০০০)। এটি তুরস্কের সবচেয়ে বেশি পর্যটক ভ্রমণশীল স্থান।
স্টার থিয়েটার
স্টার থিয়েটার হল কলকাতার একটি নাট্যমঞ্চ। এটি ১৮৮৩ সালে স্থাপিত হয়েছিল। স্টার থিয়েটার প্রথমে বিডন স্ট্রিটে অবস্থিত ছিল পরে এটি কর্নওয়ালিশ স্ট্রিটে (অধুনা বিধান সরণি) স্থানান্তরিত হয়। স্টার থিয়েটার ভবনটি উত্তর কলকাতার হাতিবাগান অঞ্চলে অরবিন্দ সরণি ও বিধান সরণির সংযোগস্থলের কাছে অবস্থিত। শোভাবাজার সুতানুটি মেট্রো স্টেশন এই থিয়েটারের নিকটবর্তী মেট্রো স্টেশন। স্টার ও মিনার্ভা থিয়েটার হল কলকাতার দুটি সবচেয়ে পুরনো বাণিজ্যিক নাট্যমঞ্চ। স্টার, মিনার্ভা ও ক্লাসিক থিয়েটারে হীরালাল সেন নির্মিত প্রথম চলচ্চিত্র প্রদর্শিত হয়। স্টার থিয়েটার ভবনটি কলকাতার একটি ঐতিহ্যবাহী ভবন। ১৯৯০-এর দশকে একটি অগ্নিকাণ্ডে এই ভবনটি ভষ্মীভূত হয়েছিল। ২০০০-এর দশকে কলকাতা পৌরসংস্থা বাড়িটি সারিয়ে আবার নাট্যমঞ্চটি চালু করে। বর্তমানে স্টার থিয়েটারের সম্মুখভাগটি পুরনো স্থাপত্যশৈলী অনুসারে নির্মিত হলেও, ভিতরের অংশটি আধুনিক। এখানে নাটক মঞ্চস্থ হওয়ার পাশাপাশি চলচ্চিত্রও প্রদর্শিত হয়। ডিসেম্বর ও জানুয়ারি মাসে এই হলে নাটক বেশি সংখ্যায় মঞ্চস্থ করা হয়। স্টার থিয়েটারের নিচে একটি ভূগর্ভস্থ গাড়ি পার্ক করার জায়গা বানানো হয়েছে।
এই নাট্যমঞ্চটি স্থাপনে বিশিষ্ট নাট্য অভিনেত্রী বিনোদিনী দাসীর নাম বিশেষভাবে স্বীকৃত হয়। নাট্যকার ও অভিনেতা গিরিশচন্দ্র ঘোষ ১৮৮০-এর দশকে এই মঞ্চে অনেকগুলি নাটক প্রযোজনা ও মঞ্চস্থ করেছিলেন। ঈশ্বরচন্দ্র বিদ্যাসাগর, রামকৃষ্ণ পরমহংস ও রবীন্দ্রনাথ ঠাকুর এই মঞ্চে নাট্যাভিনয় দেখতে এসেছিলেন। ২০১২ সালে এই ঐতিহাসিক ভবনটিকে তাই সরকারি সংস্থার হাতে তুলে দেওয়া হয়।
পিপুল
পিপুল ("Piper longum"), ("Pippali") যাকে কখনো কখনো ভারতীয় পিপুল নামে ডাকা হয়, এক প্রকার সপুষ্পক উদ্ভিদ। এটি Piperaceae গোত্রের একটি লতাজাতীয় ভেষজ উদ্ভিদ যা ফলের জন্য চাষ করা হয়।
পিপুল ফল শুকিয়ে মসলা হিসেবে ব্যবহার করা হয়। পপি বীজের সমান আকৃতির অসংখ্য পিপুল ফল একটি সংযুক্ত দন্ডে অবস্থান করে। এর অপর একটি প্রজাতি "Piper retrofractum" ইন্দোনেশিয়ার জাভা দ্বীপাঞ্চলে দেখা যায়।
পিপুল সম্পর্কে প্রথম জানা যায় প্রাচীন ভারতীয় আয়ূর্বেদ শাস্ত্রের পুস্তকে, যেখানে এর ঔষধি ও খাদ্যগুণ সম্পর্কে বিস্তারিত আলোচনা করা হয়েছে। এটি খ্রিস্টের জন্মের ৬ষ্ঠ বা ৫ম শতক পূর্বে গ্রীসে পরিচিতি লাভ করে, যদিও হিপোক্রেটিস এটিকে মসলা অপেক্ষা ঔষধি গুণের জন্যই অধিক গুরুত্ব দিয়েছেন।
বর্তমানকালে ইউরোপীয় রন্ধন কার্যে এর ব্যবহার দুর্লভ হলেও ভারতে সব্জি রান্নায়, উত্তর আমেরিকার মসলা মিশ্রণে এবং ইন্দোনেশিয়ান ও মালয়শিয়ান রান্নায় এর বহুল ব্যবহার রয়েছে। ভারতে মুদি দোকানে এটি "পিপালি" নামে প্রায়শ:ই কিনতে পাওয়া যায়।
শিশির মঞ্চ
শিশির মঞ্চ হল কলকাতার একটি প্রেক্ষাগৃহ। এই প্রেক্ষাগৃহটি বাংলা নাটক মঞ্চায়নের জন্য নিয়মিতভাবে ব্যবহৃত হয়। এটি রবীন্দ্রসদন ও নন্দনের পাশে অবস্থিত। মঞ্চটি বিশিষ্ট বাঙালি নাট্যাভিনেতা শিশিরকুমার ভাদুড়ির নামে নামাঙ্কিত। মঞ্চটি ১৯৭৮ সালে প্রতিষ্ঠিত হয়।
শিশির মন্দ পশ্চিমবঙ্গ সরকারের তথ্য ও সংস্কৃতি বিভাগের মালিকানাধীন। পূর্ত বিভাগ এর রক্ষণাবেক্ষণ করে থাকে।
মারিয়া গ্যাব্রিয়েলা ইসলার
মারিয়া গ্যাব্রিয়েলা ইসলার (; জন্ম: ২১ এপ্রিল, ১৯৮৮) কারাবোবো এলাকার ভ্যালেন্সিয়ায় জন্মগ্রহণকারী ভেনেজুয়েলা’র ফ্যাশন মডেল ও সুন্দরী প্রতিযোগী। তিনি ২০১২ সালের মিস ভেনেজুয়েলা ও ২০১৩ সালের মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস গুয়ারিকো প্রতিযোগিতায়ও মুকুটধারী হন।
বর্তমান মিস ইউনিভার্স পদবী ধারণকারী গ্যাব্রিয়েলা ইসলার রাশিয়ার মস্কোতে ৯ নভেম্বর, ২০১৩ তারিখে মিস ইউনিভার্স সংস্থা কর্তৃক সাংবার্ষিকভিত্তিতে আয়োজিত এ প্রতিযোগিতায় সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন। ৬ বৎসরের মধ্যে তিনি ভেনেজুয়েলার তৃতীয় সুন্দরী হিসেবে এ সৌভাগ্য অর্জন করেছেন।
ইসলার ভ্যালেন্সিয়ায় জন্মগ্রহণ করলেও শৈশবকাল থেকেই তিনি মারাকে এলাকায় বসবাস করছেন। সেখানেই তিনি পড়াশোনা করেন। ব্যবস্থাপনা ও মার্কেটিংয়ে স্নাতক ডিগ্রী অর্জন করেছেন তিনি।
উচ্চতার অধিকারী ইসলার ভেনেজুয়েলার রাজধানী কারাকাসে অনুষ্ঠিত ২০১২ সালের জাতীয় সুন্দরী প্রতিযোগিতা মিস ভেনেজুয়েলায় অংশগ্রহণ করেন। ৩০ আগস্ট, ২০১২ তারিখে অনুষ্ঠিত এ প্রতিযোগিতায় তিনি বিজয়ী হন। মিস এলিগেন্স পুরস্কার প্রাপ্তির সাথে গুয়ারিকো’র নবম মিস ভেনেজুয়েলা বিজয়ী হন। এরফলে তিনি ভেনেজুযেলার পক্ষ থেকে ২০১৩ সালের মিস ইউনিভার্স প্রতিযোগিতায় অংশগ্রহণের সুযোগ পান। এছাড়াও মিস গুয়ারিকো প্রতিযোগিতার ২৪ প্রতিযোগীর অন্যতম হিসেবে শিরোপা লাভ করেন তিনি।
৯ নভেম্বর, ২০১৩ তারিখে রাশিয়ার মস্কোতে মিস ইউনিভার্স প্রতিযোগিতা অনুষ্ঠিত হয়। এতে তিনি প্রতিযোগিতায় অবতীর্ণ হন ও মিস ইউনিভার্সের মুকুট লাভ করেন। মুকুট লাভের মাধ্যমে প্রতিযোগিতার ইতিহাসে সপ্তম ভেনেজুয়েলীয় হিসেবে ইসলার নিজের অবস্থান গড়েন ও দ্বিতীয় সর্বোচ্চ শিরোপাধারী দেশের সুন্দরী হিসেবে জায়গা করেন নেন। ইসলারের এ জয়টি ২০০৮ সালের পর তৃতীয় শিরোপা হিসেবে বিবেচিত হয়েছে।
গ্র্যান্ড থেফট অটো (সিরিজ)
গ্র্যান্ড থেফট অটো (), যার সংক্ষিপ্ত রূপ জিটিএ, একটি ব্রিটিশ ভিডিও গেম সিরিজ যা ডেভিড জনস এবং মাইক ডেইলি দ্বারা নির্মিত, পরে দুই ভাই স্যাম এবং ড্যান হাউসার এবং যাখ্রি ক্লার্ক। এটি মূলত রকস্টার নর্থ (পূর্বের ডিএমএ ডিজাইন) দ্বারা ডেভেলপড এবং রকস্টার গেমস দ্বারা প্রকাশিত। এই সিরিজের নাম গ্র্যান্ড থেফট অটো রাখার কারণ গ্র্যান্ড থেফট অটো অপরাধ, যা মূলত যানবাহন সংক্রান্ত অপরাধকে নিয়ে।
এই সিরিজের শহরগুলো মূলত আমেরিকার শহরগুলোকে আদর্শ করেই বানানো হয়েছে। যেমন ভাইস সিটি, লিবার্টি সিটি, স্যান এন্ড্রিয়াস; "মায়ামি, নিউ ইয়র্ক" এবং "ক্যালিফোর্নিয়াকে" আদর্শ ভেবে করা হয়েছে। আগে এই তিনটি কল্পিত শহরকে কেন্দ্র করেই গেম নির্মাণ করা হত। কিন্তু বর্তমানে নতুন গেমগুলো একটিকে কেন্দ্র করেই করা হয়, যা প্রত্যন্ত এলাকা। বর্তমানে গেমগুলো মুক্ত চেতনাকে কেন্দ্র করে তৈরি হয় যেখানে খেলোয়াড়েরা নিজেদের মত করে গেম সাজাতে পারে। এই গেমে সাধারণত হাস্যরসের মাধ্যমে আমেরিকার সংস্কৃতিকে তুলে ধরা হয়, কিন্তু এটি গেমের ভিতরের প্রাপ্তবয়স্কদের অস্বাভাবিকতা এবং উগ্র মানসিকতা ধারণ করার জন্য বিতর্কিত। এই গেমে দেখান হয় কিভাবে একজন অপরাধী খারাপ কাজের মাধ্যমে মর্যাদার সাথে অপরাধ জগতে প্রধান চরিত্রে অভির্ভূত হয় । যে তার নেতা এবং অপরাধী সহকর্মীদের সাথে বা দলের সাথে বিশ্বাসঘাতকতা করে এবং অপরাধীদের সবকিছুর অধিষ্ঠাতা বনে যায়।
ভিডিও গেম ডেভেলপার ডিএমএ ডিজাইন প্রথম ১৯৯৭ সালে শুরু করে। এই সিরিজের তৃতীয় গেমের নাম ছিল "গ্র্যান্ড থেফট অটো ৩" যা ব্যাপকভাবে প্রশংসিত হয় কারণ তারা থ্রীডি সেটিংস গেমে সংযোজন করে। অনেক বিখ্যাত গায়ক এবং অভিনেতা এই সিরিজে কণ্ঠ দেন। এটি এখন পর্যন্ত জনপ্রিয়তা এবং বাণিজ্যিক উভয় দিক থেকেই সবচেয়ে সফল ভিডিও গেম, ২০১৩র সেপ্টেম্বর পর্যন্ত ১৫ কোটি ইউনিট গ্র্যান্ড থেফট অটো বিক্রি হয়েছে।
১৯৯৫ সালে রাসেল কে, স্টিভ হেমন্ড, ডেভিড জোনস এবং মাইক ডেইলি এই চার বন্ধু মিলে গেমটি তৈরি করেন। ডেভিড জোনস ছিলেন একজন কম্পিউটার প্রোগ্রামার এবং তার নিজস্ব একটি ভিডিও গেমস তৈরির প্রতিষ্ঠান ছিল। তারা গেমসটির প্রধান চরিত্র হিসেবে একজন পুলিশ কর্মকর্তাকে রাখতে চেয়েছিলেন। তারা একদিন যখন রাস্তা দিয়ে হেঁটে যাচ্ছিলেন তখন খেয়াল করেন একটি দোকানের ভেতরে কিছু গ্যাংস্টার দোকানের মালিককে চাঁদা না দেওয়ার জন্য মারছে। হঠাৎ করে ঘটনাস্থলে পুলিশ আসলে গ্যাংস্টারা পালিয়ে যায় এবং পুলিশ তাদের চেষ্টা করেও ধরতে সক্ষম হয় না। ডেভিড জোনস এবং মাইক ডেইলিকে প্রত্যক্ষদর্শী হিসেবে জিজ্ঞাসাবাদ করা হয়। তারা তাদের কর্মস্থলে ফিরে আসলে তারা বুঝতে পারেন কেন্দ্রীয় চরিত্র হিসেবে পুলিশের বদলে গ্যাংস্টার রাখবেন। এতে গেমস এর আকর্ষণীয়তা বাড়বে। এছাড়াও পুলিশ হয়ে ভিলেনের পেছনে ঘোরার চেয়ে ভিলেন হয়ে পুলিশকে পেছনে ঘোরানোতে বেশি মজা পাওয়া যাবে।
ভারতের সাধারণ নির্বাচন, ১৯৫৭
ভারতে দ্বিতীয় লোকসভা নির্বাচন অনুষ্ঠিত হয়েছিল ১৯৫৭ সালে। ভারতীয় জাতীয় কংগ্রেস ১৯৫২ সালের মত এ নির্বাচনেও জয়লাভ করে। কংগ্রেসের ৪৯০ জন প্রার্থীর মধ্যে ৩৭১ জন প্রার্থী নির্বাচনে সাফল্য পেয়েছিল। এছাড়াও দলটি দলটি মোট ৫৭,৫৭৯,৫৮৯ ভোটসহ ৪৭.৭৮% মেজরিটি নিয়ে সরকার গঠন করেছিল। পন্ডিত জওহরলাল নেহ্‌রু পুনরায় ক্ষমতায় এসেছিল। ১১ই মে ১৯৫৭ সালে শ্রী মাদাভুসি সর্বসম্মতিক্রমে নতুন লোকসভার অধ্যক্ষ নির্বাচিত হন। তার নামটি প্রস্তাব করেন প্রধানমন্ত্রী নেহেরু ও সত্যনারায়ন সিনহা।
দ্বিতীয় সাধারণ নির্বাচনে ৪০৩টি নির্বাচনী এলাকা থেকে ৪৯৪টি আসন ছিল যা ভারতের ১৩টি প্রদেশ ও ৪টি ইউনিয়ন টেরিটরির প্রতিনিধিত্ব করেছিল। সেসময় ৩১২টি ছিল এক-আসন বিশিষ্ট, ৯১টি ছিল দুই-আসন বিশিষ্ট ও কোন তিন-আসন ছিল না। ১৯৬২ সালে তৃতীয় সাধারণ নির্বাচন থেকে একাধিক-আসন বিশিষ্ট নির্বাচনী এলাকা বাতিল করা হয়।
সতন্ত্র প্রার্থীরা এ নির্বাচনে ১৯% ভোট লাভ করেছিল। দ্বিতীয় লোকসভা এর পূর্ণ মেয়াদ শেষ করে ৩১শে মার্চ ১৯৬২ সালে ভেঙ্গে যায়।
মোহাম্মদ ময়েজউদ্দিন
মোহাম্মদ ময়েজউদ্দিন (১৭ মার্চ ১৯৩০ - ২৭ সেপ্টেম্বর ১৯৮৪) বাংলাদেশের একজন রাজনীতিবিদ ও সেনাশাসক এরশাদের বিরুদ্ধে সংগঠিত স্বৈরাচার বিরোধী আন্দোলনের একজন শহীদ। তিনি ছিলেন আইনজীবী, সমাজকর্মী ও বাংলাদেশের স্বাধীনতা সংগ্রামে সক্রিয় অংশগ্রহণকারী।
ময়েজউদ্দিন ১৯৩০ সালের ১৭ মার্চ গাজীপুর জেলার কালীগঞ্জ উপজেলার বড়হরা গ্রামে জন্মগ্রহণ করেন। তার বাবার নাম মো. ছুরত আলী ও মাতার নাম মোসাম্মৎ শহর বানু, পিতা-মাতার চার পুত্র সন্তানের মধ্যে তিনিই জ্যেষ্ঠ। তার কন্যা মেহের আফরোজ চুমকি বর্তমানে কালীগঞ্জ থেকে নির্বাচিত সাংসদ এবং প্রতিমন্ত্রী হিসেবে নারী ও শিশু বিষয়ক মন্ত্রণালয়ের দায়িত্বে রয়েছেন।
তিনি প্রথমে নোয়াপাড়া প্রাথমিক বিদ্যালয় থেকে প্রাথমিক শিক্ষা লাভের পর রাজা রাজেন্দ্র নারায়ণ উচ্চ বিদ্যালয়-এ ভর্তি হন এবং এখান থেকে ১৯৪৮ সালে প্রথম বিভাগে প্রবেশিকা পরীক্ষায় উত্তীর্ণ হয়ে ঢাকা কলেজ-এ ভর্তি হন। ময়েজউদ্দিন ১৯৫০ সালে প্রথম বিভাগে ইন্টারমিডিয়েট পাস করে ঢাকা বিশ্ববিদ্যালয়ে স্নাতক শ্রেণীতে ভর্তি হন এবং সেখান থেকে ১৯৫৩ সালে রাষ্ট্র্রবিজ্ঞানে স্নাতক (সম্মান) ও ১৯৫৫ সালে এমএ ডিগ্রী অর্জন করেন। পরবর্তীতে ১৯৬০ সালে এখান থেকে এলএলবি পাস করে আইন পেশায় আত্মনিয়োগ করার সাথে সাথে রাজনীতিতেও সক্রিয় হন।
১৯৮৪ সালের ২৭ সেপ্টেম্বর সেনাশাসক এরশাদের স্বৈরাচারী শাসনের বিরুদ্ধে সারা দেশব্যাপী আহূত সকাল-সন্ধ্যা হরতালে একটি মিছিলে নেতৃত্ব দেয়ার সময় কতিপয় দুস্কৃতিকারী কর্তৃক নির্মম ভাবে ছুরিকাহত হয়ে তিনি মৃত্যুবরণ করেন।
বাংলাদেশের স্বাধীনতা যুদ্ধে বিশেষ অবদান রাখার জন্য গণপ্রজাতন্ত্রী বাংলাদেশ সরকার মো. ময়েজউদ্দিনকে ২০০১ সালে স্বাধীনতা দিবস পুরস্কারে (মরণোত্তর) ভূষিত করেন।
মেহের আফরোজ চুমকি
মেহের আফরোজ চুমকি (জন্ম: ১ নভেম্বর ১৯৫৯) বাংলাদেশের একজন নারী রাজনীতিবিদ, সংসদ সদস্য এবং প্রাক্তন মহিলা ও শিশু-বিষয়ক মন্ত্রণালয়ের দায়িত্বপ্রাপ্ত প্রতিমন্ত্রী। তিনি ২০১৩ সালে হতে পরবর্তী তিন বছরের জন্য কমনওয়েলথভুক্ত দেশগুলোর নারী মন্ত্রীদের চেয়ারম্যান-এর দায়িত্বও পালন করছেন।
চুমকির জন্ম ১৯৫৯ সালের ১ নভেম্বর ঢাকায়। পিতা মোহাম্মদ ময়েজউদ্দিন ও মাতা বিলকিস ময়েজউদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়।
তিনি ঢাকা বিশ্ববিদ্যালয় থেকে উদ্ভিদ বিজ্ঞানে স্নাতক ও স্নাতকোত্তর ডিগ্রি লাভ করেছেন।
মেহের আফরোজ চুমকি বাংলাদেশ আওয়ামী লীগের কেন্দ্রীয় উপ কমিটির সহকারী সম্পাদকের দায়িত্ব পালন করে আসছেন বহুদিন যাবত। তিনি ১৯৯৬-২০০১ মেয়াদের সপ্তম জাতীয় সংসদের সংরক্ষিত মহিলা আসনের সদস্য ছিলেন। নবম জাতীয় সংসদ নির্বাচনে তিনি গাজীপুর-৫ আসন থেকে সদস্য নির্বাচিত হয়েছেন এবং প্রতিমন্ত্রীর দায়িত্ব গ্রহণের পূর্বে মহিলা ও শিশু বিষয়ক মন্ত্রণালয় সংক্রান্ত সংসদীয় কমিটির সভাপতির দায়িত্ব পালন করেছেন।
ঘূর্ণিঝড় হাইয়ান
স্মরণকালের সবচেয়ে "শক্তিশালী ঘূর্ণিঝড়" বলে পরিগণিত ঘূর্ণিঝড় হাইয়ান প্রশান্ত মহাসাগরীয় অঞ্চলে নভেম্বর ২০১৩ সালে সংগঠিত প্রবল ঝড়। এটি ফিলিপাইন অতিক্রম করে ২০১৩ সালের নভেম্বরের ১০ তারিখে ভিয়েতনাম-এর দিকে ধেয়ে যায়।
গিয়াসউদ্দিন আহমেদ
গিয়াসউদ্দিন আহমেদ (জন্ম: ১১ আগস্ট১৯৩৩ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সিনিয়র লেকচারার, মহসিন হলের হাউস টিউটর, শিক্ষাবিদ ও বুদ্ধিজীবী ছিলেন। তিনি নরসিংদীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।আল বদর বাহিনীর কমান্ডার আশরাফুজ্জামান খান এ অপহরণে নেতৃত্ব দেয়। তাকে সহযোগিতা করে চৌধুরী মুঈনুদ্দীন নামের এক আল বদর সদস্য।
গিয়াসউদ্দিন আহমেদ, পরিবারে বাচ্চুদা নামে পরিচিত ছিলেন। তিনি সেন্ট গ্রেগরী বিদ্যালয় থেকে ১৯৫০ সালে ম্যাট্রিকুলেশন পরীক্ষায় অষ্টম স্থান এবং ১৯৫২ সালে নটরডেম কলেজ থেকে ইন্টারমিডিয়েট পরীক্ষায় দশম স্থান অধিকার করেন। গিয়াসউদ্দিন দাবা, ব্রিজ (তাস), বাস্কেটবল, টেনিস বিভিন্ন খেলায় পারদর্শী ছিলেন। তিনি বিশ্ববিদ্যালয়ে দাবা চ্যাম্পিয়ন এবং এস এম হলের বাস্কেটবল দলের অধিনায়ক ছিলেন।
গিয়াসউদ্দিন ১৯৫৭ সালে এম এ পরীক্ষায় উত্তীর্ন হয়ে কিছুদিন জগন্নাথ কলেজে শিক্ষকতা করেন। এরপরে তিনি ১৯৫৮ সালে ঢাকা বিশ্ববিদ্যালয়-এর ইতিহাস বিভাগের লেকচারার হিসেবে যোগ দেন।
৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গিয়াসউদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
সিরাজুল হক খান
সিরাজুল হক খান ( জন্ম:১লা জানুয়ারী, ১৯২৪ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের অধ্যাপক ও শহীদ বুদ্ধিজীবী। তিনি নোয়াখালীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।
সিরাজুল হক খানের জন্ম ফেনী জেলা পরশুরাম উপজেলার সাতকুচিয়া গ্রামে। ১৯২৪ সালের ১ জানুয়ারি। বাবা চাঁদ মিয়া খান, মা ইজ্জাতননেছা। ফুলগাজী হাইস্কুল থেকে প্রথম বিভাগে ম্যাট্রিক (১৯৩৯), ফেনী কলেজ থেকে প্রথম বিভাগে আইএ (১৯৪১), কলকাতা বিশ্ববিদ্যালয় থেকে ডিস্টিংশনসহ বিএ (১৯৪৩)। ঢাকা টিচার্স ট্রেনিং কলেজ থেকে প্রথম বিভাগে প্রথম স্থান অর্জন করে বিটি (১৯৪৯), ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে প্রথম শ্রেণিতে প্রথম স্থান পেয়ে এমএড। পরে যুক্তরাষ্ট্রের নর্দান কলোরাডো বিশ্ববিদ্যালয় থেকে ১৯৬৯ সালে ডক্টরেট অব এডুকেশন ডিগ্রি গ্রহণ।
সিরাজুল হক খান পাঁচ ছেলে, তিন মেয়ের জনক। ছেলে এনামুল হক খান, একরামুল হক খান (স্থপতি), মাহমুদুল হক খান (প্রকৌশলী), মজিবুল হক খান (ফার্মাসিস্ট) ও মাহবুবুল হক খান (ব্যাংকার)। মেয়ে সুলতানা খানম (ব্যাংকার), হামিদা খানম (প্রবাসী) ও সেলিনা খানম (প্রবাসী)। স্ত্রী সুরাইয়া খানম।
১৪ ডিসেম্বর সিরাজুল হক খান, গিয়াসউদ্দিন আহমদ, ড. আবুল খায়ের, সন্তোষ স্যার, ইংরেজির অধ্যাপক রশিদুল হাসান, বাংলার অধ্যাপক আনোয়ার পাশা, বিশ্ববিদ্যালয়ের ডাক্তার গোলাম মর্তুজা, আইইআরে বাবার সহকর্মী ড. ফয়জুল মহী এবং পাকিস্তানিদের সহযোগী হিসেবে পরিচিত আরবির অধ্যাপক ড. মুস্তাফিজুর রহমানের শ্যালক যিনি ছিলেন জামায়াতপন্থী সংবাদপত্র সংগ্রামের কর্মচারী। ঘাতকরা একমাত্র তাঁকেই ছেড়ে দেয়। সবাইকে রাজাকাররা তুলে নিয়ে যায়।
কর্মজীবনের প্রায় ১৭ বছর বিভিন্ন সরকারি স্কুলে শিক্ষকতা করার পর ১৯৬৮ সালের ১১ জানুয়ারি ঢাকা বিশ্ববিদ্যালয়ের শিক্ষা ও গবেষণা কেন্দ্রের সহকারী অধ্যাপক নিযুক্ত হন।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সিরাজুল হক খান সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
ফয়জুল মহিউদ্দিন
এম এ এম ফয়জুল মহিউদ্দিন (ফয়জুল মহি) (জন্ম: ১৯৩৯ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের শিক্ষাবিদ ও বুদ্ধিজীবী ছিলেন। তিনি ফেনীতে জন্মগ্রহণ করেন। তিনি গোপনে মুক্তিযুদ্ধের জন্য কাজ করতেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ফয়জুল মহিউদ্দিন সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
নিজাম উদ্দিন আহমেদ
নিজাম উদ্দিন আহমেদ (জন্ম: ১৯২৯ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।
নিজাম উদ্দিন আহমেদ ১৯২৯ সালে মুন্সিগঞ্জ জেলাতে জন্মগ্রহণ করেন। তিনি ঢাকা বিশ্ববিদ্যালয় থেকে বিএ এবং এমএ ডিগ্রি অর্জন করেন। এরপরে পিপিআই তে সাংবাদিক হিসেবে যোগ দেন এবং ১৯৬৯ সালে এর সম্পাদক হন।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে নিজাম উদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
সৈয়দ নাজমুল হক
সৈয়দ নাজমুল হক (জন্ম: ১৯৪১ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।
তিনি খুলনাতে জন্মগ্রহণ করেন।
তিনি ছিলেন পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক। বংগবন্ধুর বিরুদ্ধে এক গোপন বিচারে সাক্ষী দেবার জন্য তার উপর চাপ প্রয়োগ করা হয় এবং ১৯৭১ সালে তাকে বন্দী করে পাকিস্তানে নিয়ে যাওয়া হয়।
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সৈয়দ নাজমুল হক সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
আবুল খায়ের
ড. আবুল খায়ের (জন্ম: অজানা - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সাবেক সহকারী অধ্যাপক এবং একাত্তরের শহীদ বুদ্ধিজীবি। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন। বিশ্ববিদ্যালয়ের আবাসিক এলাকা ফুলার রোডের ৩৫/বি নম্বর বাসা থেকে একাত্তরের ১৪ ডিসেম্বর সকাল ৯টার দিকে তাকে অপহরণ করা হয়।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আবুল খায়ের সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
মো. আবুল খায়েরের জন্ম পিরোজপুরের কাউখালী উপজেলার কাঁঠালিয়া গ্রামে, ১ এপ্রিল ১৯২৯। বাবা আবদুর রাশেদ, মা সৈয়দা ফখরুননেছা। পিরোজপুর সরকারি স্কুল থেকে ১৯৪৫-এ প্রথম বিভাগে প্রবেশিকা পাস করে কলকাতার প্রেসিডেন্সি কলেজে পড়াশোনা করেন। ১৯৪৭-এ প্রথম বিভাগে আইএ পাস করে ভর্তি হন ঢাকা বিশ্ববিদ্যালয়ে। এখান থেকে ১৯৫০ সালে ইতিহাসে অনার্স (দ্বিতীয় শ্রেণিতে তৃতীয়) এবং ১৯৫১ সালে এমএ পাস করেন। ১৯৫৯ সালে যুক্তরাষ্ট্রের ক্যালিফোর্নিয়া বিশ্ববিদ্যালয় থেকে ইতিহাসে এমএ এবং ১৯৬২ সালে আমেরিকান ইতিহাসে পিএইচডি ডিগ্রি অর্জন।
ডঃ খায়ের ১৯৫৫ সালে ঢাকা বিশ্ববিদ্যালয়-এ লেকচারার হিসেবে যোগ দেন। তার শিক্ষকতা জীবন শুরু হয় বরিশালের চাখার ফজলুল হক কলেজে। ১৯৫৩-৫৪ পর্যন্ত এই কলেজে শিক্ষকতা করে ঢাকার জগন্নাথ কলেজে যোগ দেন। ১৯৫৫ সালের ১৫ ডিসেম্বর ঢাকা বিশ্ববিদ্যালয়ে ইতিহাস বিভাগের প্রভাষক নিযুক্ত হন। পরে রিডার (বর্তমানে সহযোগী অধ্যাপক) পদে উন্নীত হন।
মো. আবুল খায়েরের স্ত্রী সাঈদা বেগম। তাঁর তিন ছেলে ও এক মেয়ে। ছেলে রিয়াজুল ইসলাম, কামরুল ইসলাম ও রাশেদুল ইসলাম। মেয়ে হোমায়রা ইয়াসমীন।
এ এন এম গোলাম মোস্তফা
এ এন এম গোলাম মোস্তফা (জন্ম: ১৯৪২ - মৃত্যু: ১৪ ডিসেম্বর, ১৯৭১) ১৯৭১ সালের বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।
আবু নাসের মোহাম্মদ গোলাম মোস্তফা ১৯৪২ সালে নীলফামারী জেলার পঙ্গাগ্রামে জন্মগ্রহণ করেন। তাঁর পিতার নাম জহিরউদ্দিন আহমদ,যিনি ছিলেন উকিলের একজন মুহুরি।
এ.এন.এম গোলাম মোস্তফা ১৯৬০ সালে সুরেন্দ্রনাথ কলেজ থেকে আইএ,একই কলেজ থেকে ১৯৬৩ সালে স্নাতক এবং পরবর্তীকালে ঢাকা বিশ্ববিদ্যালয় থেকে ১৯৬৫ সালে বাংলা ভাষা ও সাহিত্যে এমএ ডিগ্রি লাভ করেন।
১৯৭১ সালে মুক্তিযুদ্ধকালীন দৈনিক পত্রিকা পূর্বদেশের প্রধান প্রতিবেদক ছিলেন গোলাম মোস্তফা। একই পত্রিকায় প্রতিবেদক হিসেবে যোগ দেন চৌধুরী মুঈনুদ্দীন।
নিহত সাংবাদিক গোলাম মোস্তফার ছেলে অনির্বাণ মোস্তফার বয়স ১৯৭১ সালে অনেক কম ছিল, তবে পরে তার মা এবং পরিবারের অন্যান্যদের কাছে শুনেছেন সাংবাদিক গোলাম মোস্তফা ও চৌধুরী মুঈনুদ্দীন আদর্শিক দ্বন্দ্বের কথা। অনির্বাণ মোস্তফার ভাষ্যমতে, "পূর্ব দেশের অফিসেই বাবার সাথে মুঈনুদ্দীনের বাক বিতণ্ডা হয়। এবং বাবাকে সে দেখে নেবে বলে হুমকি দেয়"। ১৯৭১ সালের ১১ই ডিসেম্বর ভোরবেলা কয়েকজন লোক এসে নিজ বাড়ি থেকে গোলাম মোস্তফাকে তার অফিসে যাওয়ার কথা বলে নিয়ে যায়। তবে তিনি আর কখনই ফিরে আসেননি।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গোলাম মোস্তফা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
মোহাম্মদ মুর্তজা
মোহাম্মদ মুর্তজা (জন্ম: ১ এপ্রিল , ১৯৩১ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের চিকিৎসক যিনি লেখক এবং প্রগতিশীল বুদ্ধিজীবী হিসেবে সবিশেষ পরিচিত ছিলেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি ঢাকা বিশ্বদ্যিালয়ের ফুলার রোডে অবস্থিত স্বগৃহ থেকে অপহৃত হন, পরে তাকে হত্যা করা হয়।
ডঃ মুর্তজা ঢাকা মেডিকেল কলেজ থেকে ১৯৫৪ সালে এমবিবিএস ডিগ্রি লাভের পরে ঢাকা মেডিকেল সেন্টারে ১৯৫৫ সালে সহকারী মেডিকেল অফিসার হিসাবে যোগ দেন।
ডঃ মুর্তজা ছিলেন একজন চিন্তাশীল লেখক। তিনি অনুবাদ করেছেন, প্রবন্ধ লিছেন এবং গল্প-উপন্যাস রচনা করেছেন৤ তার উল্লেখযোগ্য রচনাসমূহ:
ডা: মোর্তজা ১৯৭১ খ্রিস্টাব্দে দখলদার পাকিস্তান সামরিক বাহিনীর বাংলাদেশের বুদ্ধিজীবী হত্যা পরিকল্পনার একজন মর্মান্তিক শিকার। মুক্তিযুদ্ধ চলাকালে তিনি ঢাকা বিশ্ববিদ্যালয়ের নিজস্ব হাসপাতালে চিকিৎসক হিসাবে কর্মরত ছিলেন। বাংলাদেশের মুক্তিযুদ্ধের সমাপ্তিলগ্নে ১২ ডিসেম্বর ভোর বেলা অসামরিক পোশাক পরিহিত কয়েকজন ব্যক্তি ঢাকা বিশ্ববিদ্যালয়ের আবাসিক এলাকায অবস্থিত তাঁর বাসায় আসে এবং তাঁকে ধরে নিয়ে যায়। তাঁর কন্যা মিতি'র ওড়না দিয়ে চোখ বেঁধে গাড়ীতে ক'রে তাঁকে অজ্ঞাত স্থানে নিয়ে যাওয়া হয়। দু'দিন পর, ১৪ ডিসেম্বর তারিখে, তাঁকে রায়ের বাজার বধ্যভূমিতে হত্যা করা হয়। ১৬ ডিসেম্বর বাংলাদেশ স্বাধীন হওয়ার পর রায়ের বাজার বধ্যভূমির খোঁজ পাওয়ার গেলে সেখানে তল্লাশী চালিয়ে অন্যান্য মৃত দেহের সঙ্গে কন্যা মিতির ওড়না দেখে তাঁর মরদেহ শনাক্ত করা সম্ভব হয়। তাঁর লাশ উদ্ধার করে তাঁকে আজিমপুর গোরস্থানে দাফন করা হয়। মৃত্যুকালে তিনি স্ত্রী, এক কন্যা এবং এক পুত্র রেখে গেছেন। তিনি ডাক্তার হলেও বামপন্থী চিন্তা ধারার মানুষ ছিলেন। এ কারণে তিনি ১৯৬০-এর দশকের শুরু থেকেই পাকিস্তানী শাসক চক্রের বৈরীতার শিকার ছিলেন। তৎকালীন পূর্ব পাকিস্তানের বামপন্থী রাজনৈতিক মহলে একনামে সকলে ডাঃ মোর্তজাকে চিনতো।
তদন্তে প্রমাণিত হয়েছে যে, ১৯৭১ খ্রিস্টাব্দের ১২ ডিসেম্বর সকাল আটটা থেকে পৌনে ১০টার মধ্যে চৌধুরী মুঈনুদ্দীন ও আশরাফুজ্জামান খান-এর নেতৃত্বে পাঁচ-ছয়জনের একটি আলবদর দল অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা ও অধ্যাপক সন্তোষচন্দ্র ভট্টাচার্য কে তাঁদের ঢাকা বিশ্ববিদ্যালয়ের বাসভবন থেকে অপহরণ করে। ১৬ ডিসেম্বরের পর মিরপুর বধ্যভূমি থেকে সিরাজুল হক খান ও ফয়জুল মহিউদ্দিন ছাড়া বাকি ছয়জনের লাশ পাওয়া যায়। ডাঃ মোর্তজাকে তাঁর কন্যা মিতি’র ওড়না দিয়ে চোখ বেঁধে গাড়ীতে করে তুলে নেয়া হয়েছিল৤ ১৬ ডিসেম্বর দেশ স্বাধীন হওয়ার পর রায়েরবাজার বধ্যভূমিতে ওই ওড়না দেখে ডাঃ মোর্তুজার লাশ শনাক্ত করা সম্ভব হয়েছিল।
কয়েক যুগ পর ২০১৩ খ্রিস্টাব্দের ৩রা নভেম্বর আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে মোহাম্মদ মুর্তজা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
নেতাজি মূর্তি (শ্যামবাজার, কলকাতা)
নেতাজি মূর্তি হল কলকাতার একটি বিখ্যাত মূর্তি। এটি নেতাজি সুভাষচন্দ্র বসুর একটি পূর্ণাবয়ব মূর্তি। এটি উত্তর কলকাতার শ্যামবাজার পাঁচ মাথার মোড়ে শ্যামবাজার মেট্রো স্টেশনের কাছে অবস্থিত। নাগেশ যোগেলকর মূর্তিটির স্থপতি। ১৯৬৯ সালে কলকাতা পৌরসংস্থার পক্ষ থেকে মূর্তিটি স্থাপন করা হয়।< ২০০৮ সালে হুগলি রিভার ব্রিজ কমিশনার্স (এইচআরবিসি) এই মূর্তিটির সৌন্দর্যায়নের জন্য একটি প্রকল্প গ্রহণ করে। সেই সময় মূর্তিটি রং করা হয়েছিল এবং দুটি ল্যাম্পপোস্টের মাধ্যমে আলোকিত করা হয়েছি।
সামাজিক দায়বদ্ধতা
সামাজিক দায়বদ্ধতা হল একধরনের ব্যবসায়িক শিষ্ঠাচার বা নীতি যা সমাজের প্রতি ব্যবসা প্রতিষ্ঠানের দায়িত্ব পালনকে ব্যবসার নিয়মের মধ্য অন্তর্ভুক্ত করে। একটি ব্যবসা নৈতিক ও আইনগত ভাবে পরিচালিত হলেই এর সমস্ত দায়মুক্তি হয়েছে তা বলা যায় না। যে পরিবেশে বা যে সমাজে একটি প্রতিষ্ঠান গড়ে ওঠে সেই সমাজের প্রতি প্রতিষ্ঠানের কিছু দায়বদ্ধতা জন্মায়। বর্তমান যুগে অধিকাংশ বড় ব্যবসা প্রতিষ্ঠানই সিএসআর বা সামাজিক দায়বদ্ধতার অংশ হিসেবে সমাজের বিভিন্ন উন্নয়নমূলক কাজে অংশগ্রহণ করছে এবং তাদের শেয়ারহোল্ডারদের লভ্যাংশের কিছু অংশ এই খাতে বরাদ্দ রাখছে। কিছু কিছু ক্ষেত্রে এই দায়বদ্ধতা পূরণের জন্য প্রতিষ্ঠানগুলো প্রতিযোগিতায় নেমে পরে এবং নিয়ম প্রতিপালনের উর্ধে চলে যায়। সেক্ষেত্রে সরকার আইন করে সেখানে সিএসআর নিয়ন্ত্রণ করে।
সামাজিক দায়বদ্ধতা শব্দটি পশ্চিমা বিশ্বে ১৯৬০ থেকে ১৯৭০ সালের দিকে প্রচলিত হওয়া শুরু করে। বড় বড় ভোগ্যপণ্য উৎপাদনকারী প্রতিষ্ঠান এই ধরনের দায়বদ্ধতা সম্পর্কে মানুষকে ধারণা দেওয়ার জন্য স্টেকহোল্ডার কথাটির প্রচলন করে। এই শব্দটির অর্থ হল সমাজের সেই সকল মানুষ যারা প্রতিষ্ঠানের কার্যক্রম দ্বারা প্রত্যক্ষ বা পরোক্ষ ভাবে প্রভাবিত হন।
প্রবক্তাদের মতে বড় কোম্পানিগুলো এই ধরনের দর্শন নিয়ে পরিচালিত হলে দীর্ঘমেয়াদে তাদের প্রতিষ্ঠান মুনাফায় পরিচালিত হয়, অপরদিকে সমালোচকদের মতে সমাজের প্রতি দায়বদ্ধতা দেখাতে গিয়ে প্রতিষ্ঠানগুলো অনেক সময় তাদের প্রধান কার্যকলাপ থেকে মনোযোগ হারিয়ে ফেলে এবং এতে করে ব্যবসার যথেষ্ট পরিমাণ আর্থিক ক্ষতি হয়। ২০০০ সালে প্রকাশিত ম্যাকউইলিয়াম এবং সেইগেলের গবেষণাপত্রে তারা প্রায় ১০০০ শিক্ষাবিদের উদ্ধৃতি তুলে ধরে দেখান যে সামাজিক দায়বদ্ধতা প্রতিষ্ঠানের অর্থনৈতিক কর্মকান্ডকে কিছুটা হলেও প্রভাবিত করেছে। তার মতে প্রতিষ্ঠানসমূহ সমাজের প্রতি দায়বদ্ধতা প্রকাশ করতে গিয়ে যে পরিমাণ অর্থ খরচ করেছে তা যদি গবেষণা ও উন্নয়নে খরচ করা হত তাহলেই বরং সমাজ এর থেকে বেশি উপকৃত হত।
কর্পোরেট সামাজিক দায়বদ্ধতা হিচ্ছে সামাজিক দায়বদ্ধতা ও বিজনেস মডেলের সংমিশ্রণ। 
কর্পোরেট সামাজিক দায়বদ্ধতা বলতে বুঝায় যে যেসব কার্যক্রম সমাজ, মানুষ, পরিবেশকে প্রভাবিত করে, একটি প্রতিষ্ঠান তার সেসব কর্মের জন্য সমাজের কাছে দায়বদ্ধ থাকবে। এটা বলে যে, সমাজ বা মানুষের যেকোন ক্ষতি সম্পর্কে প্রতিষ্ঠান অবহিত থাকবে এবং নিজের ভুল সংশোধনে সচেষ্ট থাকবে। এর জন্যে হয়তো একটি কোম্পানিকে কিছু মুনাফা ছেড়ে দেয়ার প্রয়োজন পড়তে পারে অথবা হয়তো এত মুনাফার একটি অংশ সমাজের উন্নয়নে ব্যবহার করা যেতে পারে।
যাইহোক, সামাজিকভাবে দায়বদ্ধ হওয়ার মানে এই না যে কোম্পানি তার অন্যসব উদ্দেশ্যকে অবহেলা করে যাবে। একটি কোম্পানির বিভিন্নধরণের দায়বদ্ধতা আছে— অর্থনৈতিক, আইনগত, সামাজিক। একজন ম্যানেজারের চ্যালেঞ্জ এখানেই যে, কোনরকম দায়িত্ব অবহেলা না করে সমস্ত কার্যক্রম চালিয়ে নেয়া। তাই এটা বলা যায় যে, সামাজিক দায়বদ্ধ কোম্পানি মানে যে অন্য কোম্পানির চেয়ে কম লাভজনক হবে, তা কিন্তু না। বরং অনেকেই এই বিশ্বাস করে যে, যখন কোন কোম্পানি সামাজিকভাবে দায়বদ্ধ থাকে, তা সমাজ এবং অই কোম্পানি দুজনের জন্যেই লাভজনক।
টয়লার্স অফ দ্য সী
টয়লার্স অফ দ্য সী (,), ভিক্টর হুগোর লিখিত উপন্যাস। এই বইটি তিনি গেরনসি দ্বীপকে উৎসর্গ করেছেন যেখানে তিনি তার জীবনের ১৯ বছর কাটিয়েছেন।
এই গল্পটি গেরনসি দ্বীপের অধিবাসী এক যুবককে নিয়ে যার নাম গিলিয়াত, যে তারই প্রতিবেশি অপরূপা দেরুশেতের প্রেমে পরে যে স্থানীয় জাহাজ মালিক, মেস্ লিদেরির ভাইঝি। যখন লিদেরির জাহাজ রছেস্ ডৌরভেস লাইট হাউসে আটকা পরে তখন দেরুশেত ঘোষণা দেয় যেই সাহসী পুরুষ জাহাজের স্টিম ইঞ্জিন জাহাজ থেকে উদ্ধার করতে পাড়বে তাকেই সে বিয়ে করবে।
গিলিয়াত কৌতূহলের সাথে এই সমুদ্র অভিযানে অংশ নেয় এবং লেখক তার বইয়ে এই অভিযানের বিবরন দেন। টয়লার্স অফ দ্য সী নেপলিয়ান যুদ্ধর অল্প কিছু দিন পর লেখা হয় এবং এছাড়াও বহির্বিশ্বের শিল্প বিপ্লব দ্বীপটিকে প্রভাবিত করারা পর।
দেশপ্রিয় পার্ক
দেশপ্রিয় পার্ক হল দক্ষিণ কলকাতার একটি খেলার মাঠ। এই মাঠ বা উদ্যানটির নামকরণ হয় জাতীয়তাবাদী ব্যারিস্টার যতীন্দ্রমোহন সেনগুপ্তর নামে। এখানে পেশাদার ও অপেশাদার উভয় প্রকার খেলোয়াড়েরা ক্রিকেট, ফুটবল, টেনিস ইত্যাদি নানা ক্রীড়া প্রতিযোগিতার আয়োজন করে। "দেশপ্রিয় পার্ক সার্বজনীন দুর্গোৎসব" কলকাতার একটি অন্যতম বড়ো বারোয়ারি দুর্গাপূজা। প্রিয়া সিনেমা হলটি এই মাঠের পাশে অবস্থিত।
২০১২ সালের জুলাই মাসের অবস্থা অনুসারে, পার্কটির আয়তন ক্রমশ ছোটো ছচ্ছে। এর কারণ একটি ক্লাব, এবং পরে একটি শৌচাগার ও একটি রেস্টুরেন্টের স্থাপনা। বর্তমানে পার্কের উত্তর ভাগে স্থাপিত হয়েছে ভাষা স্মৃতিস্তম্ভ।
ভাষা স্মৃতিস্তম্ভ
ভাষা স্মৃতিস্তম্ভ হল দক্ষিণ কলকাতার দেশপ্রিয় পার্কে অবস্থিত একটি স্মৃতিস্তম্ভ। এটি বাঙালি সাহিত্যিক ও ঢাকা ও শিলচরের ভাষা আন্দোলনের শহিদদের প্রতি উৎসর্গিত।
২০১১ সালের ২০ ফেব্রুয়ারি তদনীন্তন রেলমন্ত্রী মমতা বন্দ্যোপাধ্যায় ভাষা স্মৃতিস্তম্ভ উদ্বোধন করেন। স্মৃতিস্তম্ভের উদ্বোধনী অনুষ্ঠানে উপস্থিত ছিলেন নৃত্যশিল্পী অমলা শঙ্কর, সংগীতশিল্পী দ্বিজেন মুখোপাধ্যায়, আরতি মুখোপাধ্যায়, ইন্দ্রাণী সেন, অনুপ ঘোষাল, সৈকত মিত্র, নির্মলা মিশ্র ও সাহিত্যিক শীর্ষেন্দু মুখোপাধ্যায়।
ভাষা স্মৃতিস্তম্ভ কলকাতার দ্বিতীয় বাংলা ভাষা শহিদ স্মারক। কলকাতার প্রথম ভাষা শহিদ স্মারকটি ১৯৯৮ সালে মধ্য কলকাতার এসপ্ল্যানেড অঞ্চলে অবস্থিত সুরেন্দ্রনাথ পার্কের ভাষা উদ্যান অংশে স্থাপিত হয়েছিল।
বাংলাদেশের জলবায়ু
বাংলাদেশ এশিয়া মহাদেশের দক্ষিণাংশে অবস্থিত হলেও মহাদেশীয়-অক্ষাংশীয় অবস্থানের দিক থেকে এটি উত্তর অক্ষে অবস্থিত। অক্ষাংশীয় মানানুসারে এদেশের অবস্থান ২০ডি. ৩৪মি. উত্তর অক্ষরেখা হতে ২৬ডি. ৩৮মি. উত্তর অক্ষরেখার এবং দ্রাঘিমাংশীয় মানানুসারে ৮৮ডি. ০১মি. পূর্ব দ্রঘিমারেখা হতে ৯২ডি. ৪১মি. পূর্ব দ্রঘিমারেখার মধ্যবর্তী স্থানে। কর্কটক্রান্তি রেখা এদেশের ঠিক মধ্যভাগ দিয়ে অতিক্রম করেছে আর ভারত মহাসাগরীয় অঞ্চলের মৌসুমী স্রোত এদেশের দক্ষিণ-প্রান্তবর্তী বঙ্গোপসাগর দিয়ে অতিক্রম করায় এখানে ক্রান্তীয় মৌসুমী জলবায়ু বিরাজ করে।
নভেম্বর হতে ফেব্রুয়ারি মাস পর্যন্ত বাংলাদেশে শীতকাল। সূর্যের অবস্থান দক্ষিণ গোলার্ধে।মার্চ হতে মে মাস বাংলাদেশে গ্রীষ্মকাল । সূর্যের অবস্থান উত্তর গোলার্ধে।
২০১৩-১৪ নিউজিল্যান্ড ক্রিকেট দলের শ্রীলঙ্কা সফর
নিউজিল্যান্ড জাতীয় ক্রিকেট দল ১০ থেকে ২১ নভেম্বর, ২০১৩ তারিখ পর্যন্ত শ্রীলঙ্কা সফর করে। সফরে দলটি ৩টি একদিনের আন্তর্জাতিক ক্রিকেট খেলাসহ ২টি টুয়েন্টি২০ আন্তর্জাতিকের সিরিজে শ্রীলঙ্কান দলের মোকাবেলা করে।
কিউই দলের নিয়মিত অধিনায়ক ব্রেন্ডন ম্যাককুলাম ও সাবেক অধিনায়ক রস টেলর দলের বাইরে অবস্থান করেন। মূলতঃ তারা সামনের ওয়েস্ট ইন্ডিজ ও ভারত জাতীয় দলের বিরুদ্ধে টেস্ট খেলায় অংশগ্রহণের জন্যে বিশ্রাম নিয়েছেন। এর ফলে কাইল মিলসকে নিউজিল্যান্ড দলের অধিনায়কের দায়িত্বভার দেয়া হয়েছে।
সকল সময় বাংলাদেশ প্রমাণ সময় অনুযায়ী তুলে ধরা হয়েছে।
সাইবেরিয়া
সাইবেরিয়া (; ) প্রায় সমগ্র উত্তর এশিয়া নিয়ে গঠিত একটি বিস্তীর্ণ ভৌগোলিক অঞ্চল। সপ্তদশ শতাব্দী থেকে সাইবেরিয়া রাশিয়ার অংশ হিসেবে অন্তর্ভুক্ত হয়।
সাইবেরিয়া পূর্বে উরাল পর্বতমালা থেকে পশ্চিমে প্রশান্ত মহাসাগর ও উত্তর মহাসাগর পর্যন্ত বিস্তৃত। এর উত্তরে উত্তর মহাসাগর এবং দক্ষিণে কাজাখিস্তান, মঙ্গোলিয়া ও চীন সীমান্ত। সাইবেরিয়ার ক্ষেত্রফল প্রায় এক কোটি একত্রিশ লক্ষ বর্গ কিলোমিটার এবং এটি সমগ্র রাশিয়ার ৭৭% ধারণ করে। কিন্তু এই অঞ্চলের জনসংখ্যা চার কোটি যা দেশটির মোট জনসংখ্যার মাত্র ২৮%।
খ্রি-গ্ত্সুগ-ল্দে-ব্র্ত্সান
খ্রি-গ্ত্সুগ-ল্দে-ব্র্ত্সান () (রাজত্বকাল ৮১৫ - ৮৩৮) খ্রি-ল্দে-স্রোং-ব্ত্সানের পরবর্তী তিব্বত সম্রাট ছিলেন।
৮১৫ খ্রিষ্টাব্দে তিব্বত সম্রাট খ্রি-ল্দে-স্রোং-ব্ত্সানের মৃত্যু হয়। তাঁর পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তাঁর পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।
তিব্বত সাম্রাজ্য খ্রি-গ্ত্সুগ-ল্দে-ব্র্ত্সানের শাসনকালে সর্বাধিক বিস্তারলাভ করে। এই সময় তিব্বতী সেনাবাহিনী চীন ও নেপালের কিছু অংশ ছাড়াও খোটান, বালটিস্তান, ব্রুঝা, হুঞ্জা, ঝাংঝুং, ইয়ুগুর, কামিলং, জিনজিয়াং ও গানসু অধিকারে আনে।
খ্রি-গ্ত্সুগ-ল্দে-ব্র্ত্সানের সেনাপতি ঝাং-'ব্রো-স্তাগের সামরিক নেতৃত্বে তিব্বত সাম্রাজ্য বিস্তার লাভ করতে থাকে। ৮১৬ খ্রিষ্টাব্দে তিনি উইঘুর খাগানাতের রাজধানী ওর্দু বালিক এবং ৮১৯ খ্রিষ্টাব্দে চীনা শহর ইয়ানঝৌ আক্রমণ করেন। ৮২১ খ্রিষ্টাব্দে ঝাং-'ব্রো-স্তাগ চীনাদের প্রচন্ডভাবে আক্রমণ করে তাঁদের শান্তিস্থাপনে বাধ্য করেন। তিব্বতীরা উইঘুর খাগানাত ও নানঝাও রাজ্যের সাথেও শান্তি স্থাপন করেন।
ট্যাং সাম্রাজ্যের সাথে তিব্বত সাম্রাজ্য সীমান্ত বিষয়ক যে চুক্তি স্থাপন করে, তা চীনা ও তিব্বতী উভয় ভাষাতেই ৮২৩ খ্রিষ্টাব্দে লাসা শহরের জোখাং মন্দিরের সামনে প্রস্তরস্তম্ভে লিপিবদ্ধ রয়েছে।
খ্রি-গ্ত্সুগ-ল্দে-ব্র্ত্সান তিব্বতে বৌদ্ধধর্ম প্রচারকারী তিনজন ধর্মরাজার মধ্যে একজন ছিলেন। তিনি নেপাল, চীন, কাশ্মীর ও খোটান থেকে বহু কারিগর, পন্ডিত ও অনুবাদককে তিব্বতে আমন্ত্রণ জানিয়ে নিয়ে আসেন। তিনি বহু সংস্কৃত শব্দের তিব্বতী ভাষায় অনুবাদ করার কাজে উৎসাহ প্রদান করে বহু তিব্বতী সাহিত্য ও অনুবাদকর্মের সৃষ্টিতে সহায়তা করেন।
তিনি 'উ-শাং-র্দো নামক স্থানে নয়তল বিশিষ্ট মন্দির নির্মাণ করেন। এই মন্দিরের নীচের তিনটি তল পাথরের, মাঝের তিনটি তল ইটের ও ওপরের তিনটি তল কাঠ দিয়ে তৈরী হয়েছিল। এর ছাদটি ছিল সোনা দিয়ে তৈরী। এর ওপরের তিনটি তলায় বৌদ্ধ পুঁথি, চোর্তেন ও চিত্রকলা দ্বারা সমৃদ্ধ ছিল।
তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। আবার কোন কোন মতে, মালদ্রো মন্দিরের সিঁড়ি থেকে দুর্ঘটনাবশতঃ পড়ে গিয়ে তাঁর মৃত্যু হয়। অন্যদিকে জিন ট্যাংশু গ্রন্থে বলা হয়েছে যে, রোগগ্রস্ত অবস্থায় তাঁর মৃত্যু ঘটে। 
দুনহুয়াং থেকে প্রাপ্ত একটি পুঁথিতে সম্রাট খ্রি-গ্ত্সুগ-ল্দে-ব্র্ত্সানের আরোগ্য কামনার একটি প্রার্থনা লিপিবদ্ধ থাকায় সর্বশেষ তত্ত্বটি সম্বন্ধে প্রমাণ পাওয়া যায়। ঝু জি (১১৩০-১২০০) দ্বারা রচিত টোংকিয়ানকাংমু নামক গ্রন্থে উল্লিখিত আছে যে, সম্রাট তাঁর রাজত্বকালের বেশিরভাগ সময়েই অসুস্থ থাকতেন এবং ৮৩৮ খ্রিষ্টাব্দে মৃত্যুবরণ করেন। টোংকিয়ানকাংমু ও জিন ট্যাংশু গ্রন্থে ৮৩৯ খ্রিষ্টাব্দের উইঘুর খাগানাতের এক মহামারীর কথারও উল্লেখ রয়েছে।
মক্কা মসজিদ
মক্কা মসজিদ (ও , ) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে অন্ধ্রপ্রদেশের হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।
মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।
মক্কা মসজিদটি “মোহাম্মদ কুলি কুতুব শাহ” শাসনামলে তৈরী করা হয়। যিনি গোলকন্দা (বর্তমানে হায়দ্রাবাদ) এর ৫ম শাসক ছিলেন। মসজিদটির সম্মুখের খিলানগুলোর নক্সাগুলো এক একটি গ্রানাইটের টুকরা দ্বারা নির্মিত, যা তৈরী করতে পাচ বছর সময় অতিবাহিত হয়। এই মসজিদটি তৈরীতে ৫০০০ শ্রমিক অংশ নেয়। “মোহাম্মদ কুলি কুতুব শাহ” ব্যক্তিগতভাবে এই মসজিদের ভিত্তিপ্রস্তর স্থাপন করেন। পরবর্তীতে “মুঘল বাদশাহ আওরঙ্গজেব” হায়দ্রাবাদ জয়ের পর এই মসজিদের নির্মাণকাজ সমাপ্ত করেন।
মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত।
মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দূর্গের সাদৃশ্য খুজে পাওয়া যায়।
মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।
মসজিদ এলাকায় প্রবেশ দরজায়, অষতাভুজকৃত, কোনাকুনি আকৃতির দালান আছে যেখানে শাসক “আসাফ জহি” মার্বেল পাথরের আবরণকৃত কবর আছে। এই স্থাপনাটি তৈরী করা হয় আসাফ জহির শাসনামলে। এই ভবনে নিজাম ও তার পরিবারের সদস্যদের মাজার বিদ্যমান।
মক্কা মসজিদটি একটি তালিকাভুক্ত ঐতিহ্যবাহী স্থাপনা। যাহোক রক্ষনাবেক্ষনের অভাবে এবং দুষনের কারণ এই ঐতিহ্যবাহী স্থাপনার অনেক অংশ নষ্ট হয়ে যায় এবং ভেঙে যায়। ১৯৯৫ সালে এই স্থানে রাসায়নিক বিক্রিয়া সংগঠিত হয়। তাই ভবিষ্যতে এই স্থাপনাটি ধ্বংসের হাত থেকে রক্ষা করা জন্য অন্ধ্র প্রদেশ সরকার ২০১১ সালের আগষ্ট থেকে যানবাহন্মুক্ত এলাকা হিসেবে ঘোষনা করে।
২০০৭ সালের ১৮ মে জুমার নামাজের সময় এই মসজিদের অভ্যন্তরে বোমা বিস্ফোরণ ঘটে যাতে কমপক্ষে ১৩ জন নিহত এবং ১২ জন আহত হয়।
চার্লস কিংসলে (লেখক)
চার্লস কিংসলে () (১৮১৯-১৮৭৫) একাধারে চার্চ অভ ইংল্যান্ডের পাদ্রি, বিশ্ববিদ্যালয়য়ের অধ্যাপক এবং বিখ্যাত ইতিহাসবিদ ও লেখক ছিলেন। ১৮১৯ সালের ১২ জুন চার্লস কিংসলে ডেভনশায়ারের হোলনে ভিকারেজে জন্মগ্রহণ করেন। তার ছেলেবেলার বেশিরভাগটা সময় কেটেছে ফিনল্যান্ডের বার্নাকে। কেমব্রিজ বিশ্ববিদ্যালয়ে আধুনিক ইতিহাসের উপর তিনি অধ্যাপনা করেছেন ১৮৬০ থেকে ১৮৬৯ পর্যন্ত। ১৮৬৬ সালে সালে তার বিখ্যাত ক্ল্যাসিক বই হেরিওয়ার্ড দ্যা ওয়েক প্রকাশিত হয়। তিনি ছিলেন চার্লস ডারউইনের একজন বন্ধু ও চিঠিপত্রের লেখক।
১৮৭৫ সালের ২৩শে জানুয়ারি মাত্র ৫৬ বছর বয়সে হেমস্পায়রে মারা যান তিনি।
বার্কশায়ার হ্যাথাওয়ে
বার্কশায়ার হ্যাথাওয়ে ইনকর্পোরেটেড হল আমেরিকার বহুজাতিক সমন্বিত বিনিয়োগয়ারী কোম্পানি। আমেরিকার নেব্রাস্কার ওমাহাতে এর সদর দফতর অবস্থিত। এই সদর দফতর বিশ্বের বিভিন্ন স্থানে অবস্থিত অধীনস্থ কোম্পানিগুলোর পরিচালনা করে থাকে। জিকো, বিএনএসএফ, লুব্রিজল, ডেইরি কুইন, ফ্রুট অফ দি লুম, হেলজবার্গ ডায়মন্ডস এবং নেটজেট কোম্পানির পূর্ন অংশের মালিক হল বার্কশায়ার হ্যাথাওয়ে। এছাড়াও মার্স ইনকর্পোরেটেড, কোকাকোলা কোম্পানি, ওয়েলস ফার্গো ও আইবিএম এর বৃহদাংশ শেয়ারেরও মালিক। গত ৪৮ বছর ধরে বার্কশায়ার হ্যাথওয়ে এর শেয়ারহোল্ডারদের গড়ে প্রত্যেক বছর ১৯.৭% লভ্যাংশ দিয়ে এসেছে এবং ২০০০ থেকে ২০১০ সালের মধ্যে কোম্পানিটি প্রায় ৭৬% লভ্যাংশ প্রদান করেছে।
বার্কশায়ার হ্যাথাওয়ে কোম্পানিটি জনপ্রিয়তা লাভ করেছে এর পরিচালক ওয়ারেন বাফেটের কল্যাণে। বাফেট এই কোম্পানির চেয়ারম্যান এবং প্রধান নির্বাহি কর্মকর্তা হিসেবে দীর্ঘদিন কাজ করেছেন। এই কোম্পানিতে তার ক্যারিয়ারের প্রথম দিকে তিনি দীর্ঘমেয়াদী বিনিয়োগের দিকে মনোযোগী ছিলেন তবে অতি সম্প্রতি তিনি সম্পূর্ণ কোম্পানি কেনার প্রতি বেশি আগ্রহী। বার্কশায়ার হ্যাথওয়ের বিনিয়োগের তালিকায় রয়েছে খুচরা ব্যবসা, রেলওয়ে কোম্পানি, অলংকার ব্যবসা, সম্পদ ব্যবস্থাপনা কোম্পানি, ভ্যাক্যুম ক্লিনার উৎপাদক, সংবাদপত্র, বীমা কোম্পানি এবং আরও অগণিত সব ব্যবসা।
ফোর্বস গ্লোবাল ২০০০ ম্যাগাজিনের মতে বার্কশ্যায়ার হ্যাথাওয়ে হল পৃথিবীর নবম বৃহত্তম পাবলিক লিমিটেড কোম্পানি।
রাঙ্গামুড়ি
রাঙ্গামুড়ি (বৈজ্ঞানিক নাম: "Netta rufina") বা লালঝুটি ভুতিহাঁস Anatidae (অ্যানাটিডি) গোত্র বা পরিবারের অন্তর্গত "Netta" (নেটা) গণের অন্তর্ভুক্ত এক প্রজাতির ডুবুরি হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। রাঙ্গামুড়ির বৈজ্ঞানিক নামের অর্থ "লাল হাঁস" (গ্রিক: "netta" = হাঁস; লাতিন: "rufina" = লাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩০ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
ধলাগলা মাছরাঙা
ধলাগলা মাছরাঙা (বৈজ্ঞানিক নাম: "Halcyon smyrnensis") Halcyonidae (হ্যালসায়নিডি) গোত্র বা পরিবারের অন্তর্গত "Halcyon" (হ্যালসায়ন) গণের অন্তর্ভুক্ত এক প্রজাতির গেছো মাছরাঙা।
পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। এছাড়া তুরস্ক ও বুলগেরিয়া পর্যন্তও এদের বিস্তৃতি লক্ষ্য করা যায়। ধলাগলা মাছরাঙার বৈজ্ঞানিক নামের অর্থ "স্মির্নার মাছরাঙা" (গ্রিক: "halkuon" = মাছরাঙার সঙ্গে সম্পর্কিত পৌরাণিক পাখি, "smyrnrnsis" = স্মির্না শহর, তুরস্ক)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৭১ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে।
এই পাখি আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
হেরিওয়ার্ড দ্য ওয়েক
হেরিওয়ার্ড দ্য ওয়েক: দ্য লাস্ট অফ দ্য ইংলিশ "()", বইটি চার্লস কিংসলে লেখা শ্রেষ্ঠ কিশোর উপন্যাস। প্রকাশিত হয় ১৮৬৬ সালে। যা (হেরিওয়ার্ড, দ্য লাস্ট অফ দ্য ইংলিশ) হিসেবেও প্রকাশিত হয়। বাস্তবের সাথে কল্পনার মিশেলে চার্লস কিংসলে হেরিওয়ার্ড নামে মহৎ হৃদয় এবং দুঃসাহসী পুরুষকে নিয়ে লিখেছেন অনবদ্য এই কাহিনীটি।
একাদশ শতাব্দীতে হেরিওয়ার্ড বলে সত্যি একজন দুঃসাহসী আউট-ল ছিলেন যাঁর পদে পদে আর মৃত্যুর হাতছানি। ১০৭০ খ্রিস্টাব্দে তিনি রাজা উইলিয়ামের বিরুদ্ধে এলিতে কিছু ইংরেজ বিদ্রোহী নিয়ে সশস্ত্র প্রতিরোধ গরে তোলেন। তাঁকে একই বছর ডেনিশ নৌ সেনারা সহায়তা করে পিটারবার্গ লুণ্ঠনে। উপন্যাসে বর্ণিত মরকার এবং কিছু উদ্বাস্তুদের নিয়ে যান মিত্রপক্ষ উইলিয়ামের কাছে আত্মসমর্পণ করার পরে। রাজা উইলিয়াম পরে তাঁকে ক্ষমা করলেও নর্মানরা তাঁকে হত্যা করে নিষ্ঠুর ভাবে।
বাংলাদেশের সমাজতান্ত্রিক দল
বাংলাদেশের সমাজতান্ত্রিক দল, সংক্ষেপে বাসদ হচ্ছে বাংলাদেশের একটি কমিউনিস্ট দল। বাসদ ১৯৮০ সালের ৭ নভেম্বর এক সংবাদ সম্মেলনের মাধ্যমে আত্নপ্রকাশ করে। বাংলাদেশের শোষণমূলক পুঁজিবাদী আর্থ-সামাজিক ব্যবস্থার আমূল পরিবর্তন সাধন করে শোষণ-বৈষম্যহীন সমাজতান্ত্রিক বাংলাদেশ প্রতিষ্ঠা এই দলের উদ্দেশ্য। সাম্যবাদ এই দলের চূড়ান্ত লক্ষ্য।
কমরেড খালেকুজ্জামান হলেন বাসদের কেন্দ্রীয় কমিটির সাধারণ সম্পাদক। এছাড়া কেন্দ্রীয় কমিটির অন্যান্য সদস্যরা হলেন কমরেড বজলুর রশিদ ফিরোজ,কমরেড জাহেদুল হক মিলু এবং কমরেড রাজেকুজ্জামান রতন।। দলটির মাসিক মুখপত্রের নাম ""ভ্যানগার্ড""।
বাসদ সমাজের বিভিন্ন স্তরের মানুষের সাথে সম্পৃক্ত, তাদের কিছু গণসংগঠন হলো:
বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,
হার্বার্ট স্পেন্সার
হার্বার্ট স্পেন্সার (২৭ এপ্রিল ১৮২০ – ডিসেম্বর ৮, ১৯০৩) ভিক্টোরিয়ান যুগের একজন প্রখ্যাত ইংরেজ দার্শনিক, জীববিজ্ঞানী, নৃতাত্ত্বিক, সমাজবিজ্ঞানী এবং ধ্রুপদী উদারতাবাদ ও রাষ্ট্রবিজ্ঞানের অন্যতম প্রধান চিন্তাবিদ।
ঊনবিংশ শতাব্দীতে ফরাসি সমাজবিজ্ঞানী ওগুস্ত কোঁত দর্শনের জগতে দৃষ্টবাদী দর্শন নামে নতুন যে ধারার প্রচলন করেন, হার্বার্ট স্পেন্সার সে ধারার অন্যতম বাহক। কোঁতের ন্যায় তিনি দৃষ্টবাদ শব্দটি ব্যবহার না করলেও দৃষ্টবাদের মূল বৈশিষ্ট্য তার দর্শনে বিদ্যমান থাকায়, অর্থাৎ তিনিও প্রাকৃতিক বিজ্ঞানের প্রেক্ষিতে রাষ্ট্র, সমাজ, সরকার এবং রাষ্ট্রের সাথে ব্যক্তির সম্পর্ক ব্যাখ্যা করায় রাষ্ট্র দর্শনের বিশিষ্ট ভাষ্যকারগণ তাকে দৃষ্টবাদী গোষ্ঠীর অন্তর্ভুক্ত ঘোষণা করেন। তিনি প্রাকৃতিক বিজ্ঞানের শাখাগুলোর মধ্যে জীববিজ্ঞান ও পদার্থবিজ্ঞানের উপর সবচেয়ে বেশি গুরুত্ব আরোপ করেন।
বাংলাদেশ ফ্রিডম পার্টি
বাংলাদেশ ফ্রিডম পার্টি বাংলাদেশের নিবন্ধিত একটি রাজনৈতিক দল। ১৯৭৫ সালের ১৫ই আগস্ট বঙ্গবন্ধু শেখ মুজিবুর রহমান ও তার পরিবার সামরিক বাহিনীর কিছু কর্মকর্তার হাতে হত্যার শিকার হন। হত্যাকারী কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সাঈদ ফারুক রহমান ও মেজর বজলুল হুদা পরবর্তীতে ১৯৮০-এর দশকে দলটি প্রতিষ্ঠা করেন।
১৯৯৭ সালের ইউএনএইচআরসির প্রতিবেদন অনুসারে দলটি বাংলাদেশের রাজনৈতিক অঙ্গনে তেমন প্রভাব ফেলতে পারেনি কিন্তু বর্তমানে বিভিন্ন সামাজিক যোগাযোগের ওয়েবসাইটে সক্রিয়।
বাংলাদেশ পুলিসের ২০০০ সালের প্রতিবেদন অনুসারে খন্দকার আব্দুর রশিদের কন্যা মেহনাজ রশিদ দলকে একত্রিত করার কাজ করছেন। তিনি ২০০১ ও ২০০৮ সালে কুমিল্লার চান্দিনা থেকে জাতীয় সংসদ নির্বাচনে ফ্রিডম পার্টির প্রার্থী হয়েছিলেন।
২০০৯ সালে আওয়ামী লীগ দলীয় সাংসদ ফজলে নূর তাপসের উপর বোমা হামলার অভিযোগে মেজর ডালিমের ছোটভাই কামরুল হাসান স্বপনের সাথে মেহনাজ রশিদকে পুলিস গ্রেফতার করে।
পার্টির বর্তমান চেয়ারম্যান হলেন কর্নেল ফারুকের পুত্র সাঈদ তারিক রহমান যিনি সিডনিতে বসবাস করেন।
খ্রি-উ-দুম-ব্ত্সান
খ্রি-উ-দুম-ব্ত্সান () বা গ্লাং-দার-মা () (রাজত্বকাল ৮৩৮ - ৮৪১) খ্রি-গ্ত্সুগ-ল্দে-ব্র্ত্সানের পরবর্তী এবং অন্তিম তিব্বত সম্রাট ছিলেন।
তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। কিন্তু এই ঘটনার সত্যতা সম্বন্ধে দ্বিমত রয়েছে।
গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। কিন্তু এই ঘটনার ঐতিহাসিকতা সম্বন্ধে দ্বিমত রয়েছে।
পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান এবং ওদ-স্রুং সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।
আপ (চলচ্চিত্র)
আপ "()" পিট ডক্টার পরিচালিত ও পিক্সার অ্যানিমেশন স্টুডিও প্রযোজিত ২০০৯ সালে মুক্তিপ্রাপ্ত একটি থ্রিডি অ্যানিমেটেড কমেডি ও রোমাঞ্চ চলচ্চিত্র। ছবিটি এক বৃদ্ধ কার্ল ফ্রেডরিকসন (কণ্ঠঃ এডওয়ার্ড এস্নার) এবং আটকে পড়া এক কিশোর স্কাউট রাসেলকে (কণ্ঠঃ জর্ডান নাগাই) ঘিরে। ৭৮ বছর বয়সী কার্ল হাজার হাজার বেলুন দিয়ে তার বাসাকে উড়িয়ে দেন এবং দক্ষিণ আমেরিকার উদ্দেশ্যে যাত্রা করেন। তার ভালবাসার স্ত্রীর প্রতিশ্রুতি পূর্ণ করার জন্য। এই ছবির সহকারী-পরিচালক ছিলেন বব পিটারসন এবং সুরকার ছিলেন মাইকেল গেসিনো।
ডক্টার এই বিষয়ে কাজ শুরু করেন ২০০৪ সালে, যেখানে তিনি কল্পনা করেন এমন একজন মানুষের কথা যে তার ক্লান্তিকর জীবন থেকে রক্ষা পাওয়ার জন্য পালানোর চেষ্টা করছে এবং রোমাঞ্চের অপেক্ষা করছে। তিনি এবং পিক্সারের এগারোজন অন্যান্য চিত্রকার ভেনেজুয়েলায় তিন দিন যাপন করে বিভিন্ন অনুসন্ধান চালান। পরে চরিত্রগুলো কার্টুন আঁকা হয়। ভাসমান বাড়িটি ১০,০০০ থেকে ২০,০০০ বেলুন দ্বারা সংযুক্ত ছিল। "আপ" পিক্সারের প্রথম ছবি যা ডিজনি ডিজিটাল থ্রি-ডি দ্বারা প্রস্তুত করা।
"আপ" ২০০৯-এর ২৯ই মে মুক্তি পায় এবং সে বছরই অনুষ্ঠিত ২০০৯কান চলচ্চিত্র উৎসব-এ অংশ নেয় যা কান চলচ্চিত্র উৎসবের ইতিহাসে প্রথম অ্যানিমেশন এবং থ্রি-ডি চলচ্চিত্র । এই ছবিটি বাণিজ্যিকভাবে ব্যাপক সাড়া পায় এবং আয় করে ৭৩১ মিলিয়ন ডলার। "আপ" অস্কারের জন্য মনোনীত হয় এবং সেই সঙ্গে সেরা চলচ্চিত্রর জন্যও মনোনীত হয়।। যা অ্যানিমেশন চলচ্চিত্র হিসেবে পিক্সারের শ্রেষ্ঠ চলচ্চিত্র বিউটি এ্যান্ড বিস্টের পর প্রথম।
ল্হা-লুং-দ্পাল-গ্যি-র্দো-র্জে
ল্হা-লুং-দ্পাল-গ্যি-র্দো-র্জে() পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।
ল্হা-লুং-দ্পালগ্যি-র্দো-র্জে লাসা শহরের পূর্বদিকে স্ক্যিদ-চু নদীর উত্তর তীরে 'ব্রোম-স্তোদ-গুং-মো-ছে নামক স্থানে জন্মগ্রহণ করেন। ল্হা-লুং তাঁর পরিবারের নাম না কোন স্থানের নাম এই নিয়ে দ্বিমত রয়েছে। প্রথম জীবনে তিনি চীনের বিরুদ্ধে পূর্ব সীমান্তে যুদ্ধ করেন কিন্তু যুদ্ধে বীতশ্রদ্ধ হয়ে ধর্মচর্চা শুরু করেন।
তিনি সম-য়ে বৌদ্ধবিহার যাত্রা করে বিমলমিত্রের শিষ্যত্ব লাভ করেন। পদ্মসম্ভবের নিকট হতে তিনি বজ্রযান শিক্ষালাভ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন স্কা-বা-দ্পাল-ব্র্ত্সেগ্সের নিকট হতে অভিধর্ম সম্বন্ধে শিক্ষালাভ করে খামস অঞ্চলে এই শিক্ষা প্রচার করেন। পদ্মসম্ভবের পঁচিশজন প্রধান শিষ্যের মধ্যে অপর একজন শিষ্য বৈরোৎসনের নিকট হতে তিনি অতিযোগযানের চিত্তবর্গ ও অভ্যন্তরবর্গ তত্ত্ব সম্বন্ধে জ্ঞান লাভ করেন।
ল্হা-লুং-দ্পালগ্যি-র্দো-র্জে তিব্বত সাম্রাজ্যের অন্তিম সম্রাট বৌদ্ধ ধর্ম বিরোধী খ্রি-উ-দুম-ব্ত্সানকে ধর্মরক্ষার্থে হত্যা করেন। কথিত আছে, এক ধর্মীয় নাচের সময় তিনি নিজের লম্বা কাপড়ে লুকোনো তীর ও ধনুকের সাহায্যে খ্রি-উ-দুম-ব্ত্সানকে হত্যা করে আমদো পালিয়ে যান। এই হত্যার ফলে তিব্বত সাম্রাজ্য ভেঙ্গে পড়ে বিভক্তির যুগ শুরু হয়।
পার্বত্য চট্টগ্রাম জনসংহতি সমিতি
পার্বত্য চট্টগ্রাম জনসংহতি সমিতি (জে.এস.এস) হলো বাংলাদেশের একটি রাজনৈতিক দল যা চট্টগ্রামের পার্বত্য অঞ্চলের আদিবাসী উপজাতিদের অধিকার আদায়ের জন্য প্রতিষ্ঠিত হয়েছিল। ১৯৭৩ সালে প্রতিষ্ঠার পর থেকে সংগঠনটি স্বায়ত্তশাসন ও জাতিগত পরিচয়ের স্বীকৃতি এবং পার্বত্য অঞ্চলের উপজাতির অধিকারের জন্য লড়াই করে আসছে। ১৯৭৫ সালে দলটির সামরিক শাখা শান্তি বাহিনীর যাত্রা শুরু হয় যারা সাধারনত সরকারি বাহিনী ও বাঙালি বসতি স্থাপনকারীদের সাথে লড়াই করে আসছে। শান্তি বাহিনীকে নিরস্ত্রীকরন ও জে.এস.এসকে রাজনীতির মূল ধারায় ফিরিয়ে আনার জন্য ১৯৯৭ সালে সরকারের সাথে একটি নামমাত্র চুক্তি স্বাক্ষরিত হয়।
জেএসএস সৃষ্টির পূর্বে পার্বত্য চট্টগ্রামের আদিবাসীরা ছাত্রদের সংগঠন ও পার্বত্য চট্টগ্রাম উপজাতীয় কল্যাণ সমিতি যা ১৯৬০-এর দশকে পূর্ব পাকিস্তান-এ সংগঠিত হয়েছিল। কাপ্তাই বাঁধ নির্মানের ফলে অনেক অধিবাসী বাস্তুচ্যুত হয়েছেন, যাদের পক্ষে সেসময় সংগঠনটি প্রায় ১০০০০০ মানুষের পুনর্বাসন ও ক্ষতিপূরণ দাবি করে। ১৯৭১ সালে বাংলাদেশ সৃষ্টির পর পার্বত্য চট্টগ্রামের প্রতিনিধিরা যেমন, চাকমা রাজনীতিবীদ চারু বিকাশ চাকমা ও মানবেন্দ্র নারায়ণ লারমা এ অঞ্চলের মানুষের স্বায়ত্তশাসন এবং স্বীকৃতির অধিকার দাবি করেন। লারমা ও অন্যান্য প্রতিবাদকারীরা বাংলাদেশের সংবিধানের খসড়ার প্রতিবাদ করে যদিও সংবিধানে জাতিগত পরিচয় স্বীকৃত ছিল কিন্তু তারা বাংলাদেশ থেকে পূর্ণ স্বায়ত্তশাসন চেয়েছিলেন। বাংলাদেশ সরকারের নীতি অনুযায়ী, বাংলা সংস্কৃতি ও বাংলা ভাষা একমাত্র স্বীকৃত এবং বাংলাদেশের নাগরিক হিসেবে সকলেই বাঙালি।